
COMUNICAT DE PRESĂ
Bani europeni pentru pregătirea proiectelor din portofoliul POR 2021-2027
ADR SV Oltenia a semnat contractul de finanțare din cadrul POAT 
Ministerul Investițiilor și Proiectelor Europene (MIPE), în calitate de Autoritate de Management pentru Programul Operațional Asistență Tehnică (POAT) 2014-2020, și Agenția pentru Dezvoltare Regională (ADR) Sud-Vest Oltenia, în calitate de Beneficiar și Lider de parteneriat, au semnat, în data de 4 august, contractul de finanțare pentru proiectul cu titlul „Sprijin la nivelul regiunii SV Oltenia pentru pregătirea de proiecte finanțate din perioada de programare 2021-2027 pe domeniile mobilitate urbană, regenerare urbană, centre de agrement/baze turistice (tabere școlare), infrastructură și servicii publice de turism, inclusiv obiectivele de patrimoniu cu potențial turistic, și infrastructură rutieră de interes județean, inclusiv variante ocolitoare și/sau drumuri de legătură”, cod SMIS 146315.
Obiectivul general al proiectului vizează pregătirea de proiecte mature pentru perioada de programare 2021-2027 la nivelul regiunii SV Oltenia.
Prin proiect, vor fi elaborate 20 de documentații tehnico-economice la nivelul regiunii SV Oltenia, aferente proiectelor din portofoliul 2021-2027 pe domeniile mobilitate urbană, regenerare urbană, centre de agrement/baze turistice (tabere școlare), infrastructură și servicii publice de turism, inclusiv obiectivele de patrimoniu cu potențial turistic, și infrastructură rutieră de interes județean, inclusiv variante ocolitoare și/sau drumuri de legătură.
Cele 13 unități administrativ-teritoriale partenere în cadrul proiectului sunt Consiliile Județene Dolj, Gorj, Mehedinți, Olt și Vâlcea, Primăriile municipiilor Craiova, Târgu-Jiu, Drobeta-Turnu Severin, Râmnicu Vâlcea și Caracal, Primăriile orașelor Dăbuleni, Băile Govora și Călimănești.

Banii europeni sunt destinați pregătirii de proiecte pentru modernizarea a cinci drumuri județene, amenajarea sau restaurarea unor obiective turistice, reabilitarea unor parcuri și a altor spații verzi, precum și realizarea de piste de biciclete, promenade, pasaje, infrastructuri pentru carburanți alternativi, sisteme și mijloace de transport digitalizate noi sau modernizate.  
Valoarea totală a contractului de finanțare este de 46.126.818,41 lei, din care 36.836.974,55 lei este finanțarea nerambursabilă, iar suma de 31.933.371,19 lei este valoarea eligibilă nerambursabilă din FEDR. Contribuția proprie este în valoare de 9.289.843,86 milioane de lei.  
Perioada de implementare a proiectului este 2 iulie 2019 – 31 decembrie 2021.

Pentru informaţii suplimentare, vă invităm să vizitați pagina noastră de internet, www.adroltenia.ro, și să ne contactaţi la numerele de telefon: 0251.418.240 / 0351.403.900 sau pe e-mail, la office@adroltenia.ro.

Aleea Teatrului, nr. 1, Craiova, Dolj

Telefon: 0251.411.869, 0251.414.904, 0251.418.240, 0351.403.900 / Fax: 0351.463.966, 0351.463967

E-mail: office@adroltenia.ro, web: www.adroltenia.ro 
Proiect cofinanţat din Fondul European de Dezvoltare Regională 

prin Programul Operațional Asistență Tehnică 2014-2020

